Danski uttanríkisráðharrin kemur til Føroya Í vikuni kemur danski uttanríkisráðharrin, Villy Søvndal til Føroya á arbeiðsvitjan. Hósdagin 13. september fara løgmaður og uttanríkisráðharrin at hava teirra árliga sínámillum fund. Fundurin verður í Vestmanna. Á skránni eru m. a. makrelósemjan og ynski um føroyskan limaskap í WTO. Løgmaður og uttanríkisráðharrin fara eisini at viðgera samskiftið millum donsku stjórnina og landsstýrið á uttanríkis- og trygdarpolitiska økinum, og hvussu Føroyar fáa betri møguleika at røkja egin áhugamál í millumtjóða felagsskapum. Løgmaður og uttanríkisráðharrin hava tíðindafund í Tinganesi hósdagin 13. september kl. 16.15. Fjølmiðlar, ið ynskja at luttaka á tíðindafundinum skulu boða frá á palln @ tinganes. fo ella tlf. 306028 í seinasta lagi mikudagin 12. september kl. 16. Hósdagin skal uttanríkisráðharrin eisini á fund við Løgtingsins uttanlandsnevnd. Meira fæst at vita við at venda sær til Páll Nolsøe, kunningarráðgeva á tlf. 306028